رووداو - هەولێر
یانەی بارسێلۆنای ئیسپانی گرنگییەکی زۆر بە یاریزانێکی گەنجی بەرازیلی دەدات و دەیەوێت لە داهاتوودا بباتە ریزەکانی.
راپۆرتە رۆژنامەڤانییەکانی ئیسپانیا رایانگەیاندووە، بارسێلۆنا گرنگییەکی زۆر بە پێدرینیۆی بەرازیلی و یاریزانی یانەی کۆرێنچیانز دەدات و دەیەوێت ئەو یاریزانە 20 ساڵە بباتە ریزەکانی.
بەپێی زانیارییەکان بەرپرسانی یانەی بارسێلۆنا بۆ گفتوگۆکردن لەگەڵ یانە بەرازیلییەکە لەسەر گواستنەوەی یاریزانەکە دووجار سەردانی کۆرێنچیانزیان کردووە.
یانە بەرازیلییەکە لەبەرامبەر دەستبەرداربوون لە پێدرینیۆ داوای 25 ملیۆن یۆرۆ دەکات، ئەم پارەیەش بۆ بارسێلۆنا بۆ بارسێلۆنا زۆرنییە، لەبەرئەوەش پێدەچێت بارسێلۆنا سەرکەوتووبێت لە گواستنەوەی یاریزانەکەدا.
جگە لە بارسێلۆنا هەریەکە لە یانەکانی پاریس سانجێرمانی فەرەنسی و شاختار دۆنتێسکی ئوکراینی گرنگی بە یاریزانەکە دەدەن.